**Z A P I S N IK**

sa treće sjednice Školskog odbora Osnovne škole Đakovački Selci održane dana

4. studenog 2021. godine (četvrtak) u prostorijama škole s početkom u 16,30 sati**.**

Predsjednica Školskog odbora Mirjana Kuić, je pozdravila prisutne, konstatirala da su:

Prisutni: Evica Šerfezi, Miroslav Grabar, Martina Zorić, Ivana Čurić, Anita Davidović i Mirjana Kuić

Odsutna: Vedrana Bačić Jackanić, ispričala se, na godišnjem odmoru.

Sjednici prisustvuju ravnateljica i tajnica.

Predsjednica je predložila slijedeći

**Dnevni red:**

1. **Donošenje odluke o prihvaćanju zapisnika s prethodne sjednice (M.K.)**
2. **Donošenje odluke o prijemu u radni odnos po natječaju - spremač na pola radnog vremena – neodređeno, za dvoranu)**
3. **Pitanja i prijedlozi**

Dnevni red je jednoglasno prihvaćen.

**Ad.1.**Predsjednica Školskog odbora je pitala prisutne imaju li primjedbe na zapisnik konstituirajuće sjednice sa koje su e-mailom dobili zapisnik.

Nije bilo pitanja ni primjedbi.

.

**ZAKLJUČAK**: Jednoglasno (6 glasova za) prihvaćen zapisnik sa konstituirajuće sjednice.

**Ad.2**. Ravnateljica je obavijestila članove Školskog odbora da smo za radno mjesto spremača za školsku sportsku dvoranu dobili suglasnost od Ministarstva, suglasnost od Županije da možemo raspisati natječaj i natječaj raspisali na stranicama HZZ-a i škole, trajao je od 13.-21. listopada 2021. godine. Na natječaj se javilo 12 kandidata, od toga jedna prijava nije važeća.

Nije bilo primjedbi.

Povjerenstvo koje je odredila ravnateljica je pregledalo prijave za natječaj, obavilo pismeno testiranje i napravilo rang listu kandidata. Prvih dvoje po broju bodova, 1. Marko Živković i 2. Sussana Kelić i Katarina Cerić je ravnateljica pozvala na intervju. Marko Živković i Sussana Kelić su bili na razgovoru a Katarina Cerić je otišla raditi u Njemačku.

Ravnateljica na temelju intervjua traži prethodnu suglasnost da se u radni odnos spremača u školskoj sportskoj dvorani primi Marko Živković, strojobravar, koji je i hrvatski branitelj, a iz Selaca Đakovačkih je.

Nije bilo primjedbi.

**ZAKLJUČAK**: Jednoglasno (6 glasova za) dana suglasnost da se u radni odnos spremača za školsku sportsku dvoranu primi Marko Živković iz Selaca Đakovačkih. Radni odnos je na neodređeno nepuno radno vrijeme, 20 sati tjedno.

Ad.3. Ravnateljica je obavijestila članove da se nastava odvija uživo, sretni smo što nije on line.

Kako nije bilo pitanja i prijedloga predsjednica Školskog odbora zaključila sjednicu u 16,45 sati.

KLASA: 003-06/21-02/09

URBROJ: 2121-16-21-1

Selci Đak., 5.10.2021.

Zapisničar: Predsjednica Školskog odbora:

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Mira Jurjević Mirjana Kuić, prof.